**Farské oznamy**

 **Palmová nedeľa rok B (24. 3. 2023)**

|  |  |  |
| --- | --- | --- |
| Pondelok | Pondelok Svätého týždňa | 7.00 |
| Utorok | Utorok Svätého týždňa | 7.00 |
| Streda | Streda Svätého týždňa | 17.30 |
| Štvrtok | Zelený štvrtok – Štvrtok Pánovej večere | 17.30 |
| Piatok | Piatok utrpenia Pána | 15.00 |
| Sobota | Svätá sobota | 18.15 |
| Nedeľa | Veľkonočná nedeľa Pánovho zmŕtvychvstania | 8.00; 9.30 0blazov a 11.00 Kotešová |

Palmovou nedeľou sme vstúpili do Svätého týždňa v ktorom svätá Cirkev slávi tajomstvá spásy, ktoré uskutočnil Ježiš v posledných dňoch svojho života. Pôstne obdobie pokračuje až do Zeleného štvrtka a večernou sv. omšou začína Veľkonočné trojdnie.

Dnes o 15.00 vás pozývam pomodliť sa krížovú cestu. Náš kostol bude otvorený do 18.00hod. Som rád, že ste prijali Ježišovu ponuku vyznať vaše hriechy, ak sa niekto nestihol vyspovedať, spoločné sväté spovede sú ešte dnes v Petroviciach a Kolároviciach a zajtra v Štiavniku a v utorok v Bytči od 16.30 do 19.00.

Na budúci týždeň sa z 30. na 31. teda zo soboty na nedeľu mení čas a posúva sa o hodinu dopredu.

Veľkonočné trojdnie začne vo štvrtok svätou omšou o 17.30. Na Veľký piatok o 9.00 sa budeme modliť pobožnosť krížovej cesty. Ktorú budú viesť naši birmovanci. Začneme od kostola a za dobrého počasia by sme išli ku krížu, ktorý zároveň posvätím. Na Veľký piatok zachovávame prísny pôst a zdržiavanie sa mäsitého pokrmu. Toto nariadenie zaväzuje veriacich od 14 do 60 roku života. Obrady na Veľký Piatok začnú o 15.00 hod. A po obradoch by sme si uctievali Ježišovo telo do 20.00hod. V tento deň začína i Novéna k Božiemu milosrdenstvu. Na Bielu sobotu začne adorácia o 8.30 hod. a bude trvať do obradov Veľkonočnej vigílie, ktorá začne o 18.15. Prosím, aby ste sa zapísali na adoráciu v piatok i sobotu v sakristii a v sobotu, aby ste si priniesli sviece na obnovenie krstných sľubov. Po sv. omšiach na Veľkonočnú nedeľu bude výročitá ofera.

Prosím, keby sa do sakristie nahlásili ľudia, ktorí majú záujem čítať cez veľkonočné sviatky.

Chcem sa poďakovať všetkým za vaše modlitby, finančnú podporu, za upratovanie, výzdobu i za každý druh pomoci. O upratovanie kostola prosím skupinku č.8.